**PRAKTINĖ UŽDUOTIS**

**Gyvenimo ir karjeros vizijos formulavimas**

**Užduoties tikslas.** Paskatinti asmenis apmąstyti savo gyvenimo ir karjeros tikslus bei sukurti aiškią viziją, kuri taptų motyvuojančiu ir strateginiu planu ateičiai. Šis procesas padės geriau suprasti savo norus, vertybes ir prioritetus, o galutinė vizija padės asmeniniam ir profesiniam augimui. Dalyviai bus skatinami suvokti, kaip aiškiai apibrėžta vizija gali padėti siekti karjeros sėkmės ir kokie pavojai gali kilti, jei tokios vizijos nėra.

**Ką reikia atlikti?**

Peržiūrėkite žemiau pateiktus klausimus ir pateikite trumpus atsakymus. Po atsakymų analizės suformuluokite savo gyvenimo ir karjeros viziją.

|  |  |
| --- | --- |
| Klausimas | Mano atsakymas |
| Kokioje srityje norėčiau dirbti, jei uždarbis nebūtų svarbus? |  |
| Su kokiomis idėjomis norėčiau dirbti? |  |
| Kokius pokyčius norėčiau įgyvendinti savo gyvenime? |  |
| Kokių pokyčių norėčiau visuomenėje? Kokioje visuomenėje norėčiau gyventi? |  |
| Ko tikiuosi iš savo būsimo darbo? |  |
| Kas man patinka ir kas nepatinka dabartiniame darbe ar studijose? |  |
| Kokius dalykinius santykius norėčiau patobulinti? |  |
| Kam man paprastai trūksta laiko? |  |
| Ko tikiuosi iš kolegų ir bendradarbių? |  |
| Kokioje organizacijoje norėčiau dirbti? |  |
| Kaip įsivaizduoju eilinę savo darbo dieną? |  |
| Kokias vertybes man įgyvendinti svarbiausia? |  |

|  |
| --- |
| Gyvenimo ir karjeros vizija – tai pagrindinė priežastis ir tikslas, dėl kurių gyvename ir dirbame, ideali būsena, kurios siekiame, tai mūsų įsivaizduojama gyvenimo bei karjeros perspektyva. Vizija tai iš esmės tam tikras ateities įsivaizdavimas, kurį norėtume įgyvendinti. |
| Mano gyvenimo vizija: |
| Mano karjeros vizija: |

**Pagalvokite**:

*Kaip gyvenimo ir karjeros vizijos turėjimas padeda siekti sėkmingos karjeros?*

*Kokie pavojai karjerai iškyla neturint gyvenimo ir karjeros vizijos?*

*Kas gali padėti suformuluoti gerą gyvenimo ir karjeros viziją?*